wannaphong/clean_thaiwikipedia huggingface dataset:
# พ่อขุนเมือง
พ่อขุนเมือง หรือ พ่อขวัญเมือง (หรือ , ;  1370 – 1389/90) เป็นรัชทายาทแห่งอาณาจักรหงสาวดี ระหว่างปลายรัชสมัยของพระราชบิดา พระยาอู่ หลังจากการสวรรคตของพระยาอู่พระองค์ถูกจับคุมขังโดยพระเชษฐาต่างพระมารดา พระเจ้าราชาธิราช ซึ่งเข้ายึดราชบัลลังก์ด้วยความช่วยเหลือจากราชสำนัก พระองค์ถูกสำเร็จโทษใน ค.ศ. 1389/90

 พระประวัติ 
พระองค์เป็นพระราชโอรสของ พระยาอู่ ที่ประสูติแต่ พระนางสิริราชเทวีแห่งหงสาวดี มีพระนามว่า พ่อขุนเมือง(Pan Hla 2005: 47, footnote 6): Baw Ngan-Mohn ตามพงศาวดารมอญฉบับปากลัด; Baw Khon-Hmaing ตามราชาธิราช พระมารดาของพระองค์เป็นพระสนมมาก่อนแต่ภายหลังกลายเป็นพระมเหสีพร้อมพระอิสริยยศว่า ราชเทวีPan Hla 2005: 44–45, 47 พระองค์ประสูติ  ค.ศ. 1370ราชาธิราช (Pan Hla 2005: 185) ระบุว่าพ่อขุนเมืองทรงหนุ่มกว่าพญาน้อย (พระเจ้าราชาธิราช) ผู้เสด็จพระราชสมภพใน ค.ศ. 1368

ตามพงศาวดารราชาธิราช ได้บันทึกไว้ว่าพระองค์หล่อเหลาและสำรวมจึงเป็นที่โปรดปรานของพระราชบิดาPan Hla 2005: 47–48 พระยาอู่ผู้เป็นพระบิดาจึงสถาปนาพ่อขุนเมืองเป็นรัชทายาทเมื่อ พ.ศ. 1925Pan Hla 2005: 64 ต่อมาใน ค.ศ. 1383 พระพลานามัยของพระยาอู่ทรุดโทรมลงพระองค์จึงยกพระราชอำนาจการบริหารราชการแผ่นดินให้กับ พระมหาเทวีแห่งหงสาวดี พระเชษฐภคินีทำให้เกิดกลุ่มการเมืองที่ต่อต้านพระนางอย่างลับ ๆ ขึ้นในพระราชสำนัก พ่อขุนเมืองมีคู่แข่งที่น่ากังวลคือพระเชษฐาต่างพระมารดา พระยาน้อย ซึ่งถูกเกลี้ยกล่อมโดยเสนาบดี สมิงชีพราย ให้เริ่มต้นการกบฏ พระองค์ถูกสมเด็จพระปิตุจฉา (ป้า) คุกคามมากเกินไป พระองค์จึงได้ประกาศเป็นพันธมิตรกับพระยาน้อยด้วยพระองค์เองPan Hla 2005: 81

ในเดือนพฤษภาคม ค.ศ. 1383 พระยาน้อยเริ่มต้นการกบฏที่ ตะเกิง 60 กิโลเมตรทางตะวันตกเฉียงใต้ของราชธานีหงสาวดีPan Hla 2005: 94 หลังการสวรรคตของพระยาอู่ในเดือนมกราคม ค.ศ. 1384 ราชสำนักได้อัญเชิญพระยาน้อยขึ้นสืบราชบัลลังก์เถลิงพระนามว่า พระเจ้าราชาธิราช พ่อขุนเมืองไม่ได้คัดค้านการขึ้นครองราชย์ของพญาน้อยPan Hla 2005: 158 ทำให้กษัตริย์องค์ใหม่พระราชทานบรรดาศักดิ์ให้พ่อขุนเมืองเป็น Binnya Dok (ဗညားဒုတ်,)

แม้ในตอนแรกจะมีท่าทีเช่นนั้น แต่พระเจ้าราชาธิราชไม่เคยไว้วางใจพระอนุชาต่างพระราชมารดาเลย พระองค์ไม่สามารถลืมพระราชดำรัสซ้ำ ๆ ของพระราชบิดาของทั้งสองที่ว่าพ่อขุนเมืองจะได้เป็นกษัตริย์ หลังจากนั้นไม่นาน พระองค์สั่งให้จำคุกพ่อขุนเมืองPan Hla 2005: 185 พ่อขุนเมืองใช้เวลาอยู่ในคุก 5 ปี เจ้าชายถูกประหารชีวิตตามพระราชดำรัสสั่งของพระเจ้าราชาธิราชในฤดูแล้งของ ค.ศ. 1389–90 ในเวลานั้น พระเจ้าราชาธิราชเสด็จอยู่ที่พื้นที่สามเหลี่ยมปากแม่น้ำอิรวดี โดยต่อสู้ต่อกองทัพของสมิงเลิกพร้าแห่งมย่องเมียะ พระองค์ทรงกังวลว่าพ่อขุนเมืองอาจถูกปล่อยตัว และอาจยึดครองพะโคตอนที่พระองค์อยู่แนวหน้า โดยขณะอยู่ที่ฐานทัพใน Dala-Twante พระองค์ทรงสั่งให้ผู้บัญชาการ E Kaung Bein ให้ประหารชีวิตพ่อขุนเมือง (ภายหลังในฤดูแล้งปีเดียวกัน พระเจ้าราชาธิราชทรงมีพระราชกระแสรับสั่งให้ประหารชีวิตพ่อลาวแก่นท้าวตอนพระชนมายุ 7 พรรษา เนื่องจากกังวลว่าพระราชโอรสอาจแก้แค้นจากการอัตวินิบาตกรรมของตะละแม่ท้าว พระราชมารดาของพ่อลาวแก่นท้าวPan Hla 2005: 194–195)

 หมายเหตุ
# วิฆเนศวรมนเทียร (โอฌร)
วิฆเนศวรมนเทียร หรือ พิฆเนศวรมนเทียร  หรือ วิฆนหรคณปติมนเทียร  แห่งโอฌร (Ozar/Ojhar/Ojzar; ओझर) เป็นโบสถ์พราหมณ์ที่บูชาพระพิฆเนศ เป็นหนึ่งในแปดมนเทียรของอัษฏวินายก หรือมนเทียรพระคเณศที่ได้รับการเคารพสูงสุดในรอบรัฐมหาราษฏระ ของประเทศอินเดีย พระคเณศที่ประดิษฐาน ณ มนเทียรนี้มีพระนามว่า วิฆเนศวร (หรือ พิฆเนศวร; ; Vighaneshwara) แปลว่าจ้าวแห่งอุปสรรค (Lord of obstacles) หรือ วิฆนหร (Vignahara) แปลว่าผู้ขจัดอุปสรรค (Remover of obstacles) และมีความเกี่ยวข้องกับตำนานที่ว่าพระคเณศทรงเอาชนะวิฆนาสูร (Vignasura) ปิศาจแห่งอุปสรรรค

โอฌร (Ozar) นั้นตั้งอยู่ห่างจากเมืองปูเนไป 85 กิโลเมตร ไปตามทางหลวงปูเน-นาษิก (Pune-Nashik highway) เช่นเดียวกันกับมนเทียรที่เลณยาทรี ทั้งที่นี่และเลณยาทรีเป็นเพียงสองแห่งในอัษฏวินายกที่ตั้งอยู่ในตำบล (ตลุกะ - taluka) ชุนนรตลุกะ (Junnar taluka) ของอำเภอปูเน โอฌรตั้งอยู่ริมฝั่งแม่น้ำกุกที (Kukadi River) ใกล้กับเขื่อนเยทาคาว (Yedagaon dam)

ประวัติศาสตร์
Chimaji Appa พี่/น้องชายและผู้บังคับบัญชาของพระเจ้าบาจี เรา ที่หนึ่ง แห่งเปศว (Peshwa) ได้บูรณะมนเทียรนี้ขึ้น พร้อมทั้งหุ้มศิขรของมนเทียรด้วยทองคำ หลังสามารถยึดป้อม Vasai Fort คืนจากชาวโปรตุเกสได้ มนเทียรได้รับการบูรณะอีกครั้งในปี 1967 โดย Appa Shastri Joshi ผู้ศรัทธาในพระพิฆเนศอย่างแรงกล้า

ความสำคัญทางศาสนา
ถึงแม้โอฌรจะอยู่ลำดับที่ 7 ใน 8 อัษฏวินายก แต่ผู้จาริกแสวงบุญก็นิยมมาที่มนเทียรนี้เป็นลำดับที่ 5 เพราะสะดวกกว่าในการเดินทาง

ในมุทคลปุราณะ (Mudgala Purana), สกันทปุราณะ (Skanda Purana) และในวินายกปุราณะฉบับทมิฬ (Tamil Vinayaka Purana) บันทึกไว้ว่า พระเจ้าอภินันทนา (King Abhinandana) ได้ประกอบพิธีบูชายัญแต่ไม่ได้ถวายสิ่งใดให้แก่พระอินทร์ ซึ่งทำให้พระอินทร์ทรงกริ้ว และดำริให้กาละ (Kāla - เวลา/ความตาย) ทำลายพิธีบูชายัญทิ้ง กาละได้แปลงกายเป็นวิฆนาสูร (Vignasura) อันแปลว่าอสูรแห่งอุปสรรค หรือวิฆน (อุปสรรค) ซึ่งได้ขัดขวางให้พิธีบูชายัญไม่สำเร็จในที่สุด มากไปกว่านั้น กาละยังได้สร้างความวุ่นวายยุ่งเหยิงขึ้นในจักรวาลโดยการสร้างอุปสรรคต่าง ๆ ขึ้นในการทำเรื่องดี ๆ (good deeds), การบูชายัญของฤๅษีและสิ่งมีชีวิตอื่น เหล่าบรรดาฤๅษีจึงพากันร้องขอพระพรหมกับพระศิวะให้ช่วยเหลือ ทั้งสององค์ได้แนะนำให้ขอความช่วยเหลือจากพระคเณศ จากนั้นฤๅษีจึงได้พากันสวดภาวนาให้พระคเณศช่วยเหลือ ที่ซึ่งพระองค์ได้เสด็จไปปราบอสูร วิฆนาสูรในภายหลังได้ทราบว่าเป็นไปไม่ได้ที่จะชนะพระคเณศได้จึงยอมแพ้และตกลงจะไม่รังสิ่งมีชีวิตบนโลกอีก และตกลงกันว่าวิฆน (อุปสรรค) จะคงอยู่ได้แค่ที่ซึ่งไม่มีการบูชาพระคเณศเท่านั้น ในบางฉบับเล่าว่าในตอนท้ายอสูรได้สำนึกผิดและยอมเป็นผู้ติดตามของพระคเณศ และจะคอยสร้างปัญหาแก่ผู้ที่ไม่ได้บูชาพระคเณศ จ้าวของตน วิฆนาสูรยังร้องขอให้พระคเณศรับพระนามใหม่ว่า "วิฆเนศวร" (Vigneshwara) (ซึ่งต่อในภาษาไทยเป็นคำว่า "พิฆเนศวร" อันเป็นพระนามที่เป็นที่นิยมในการเรียกพระคเณศในประเทศไทย) อันแปลว่าจ้าวแห่งวิฆน (อุปสรรค) เพื่อระลึกถึงเหตุการณ์นั้น เหล่าฤๅษีหลังฟื้นตัวขึ้นจึงพากันสร้างเทวรูปพระคเณศขึ้นถวายแลพประดิษฐานไว้ที่โอฌรเพื่อระลึกถึงเหตุการณ์นี้
# จอกกาลิกส์ของพระสังฆราชฌอง บัปติสต์ ปัลเลอกัวส์
จอกกาลิกส์ใบนี้ เป็นสมบัติส่วนตัวของพระสังฆราชฌอง บัปติสต์ ปัลเลอกัวส์ ผู้แทนของสมเด็จพระสันตะปาปาประจำมิสซังสยามระหว่างปี พ.ศ. 2384 ถึงปี พ.ศ. 2405 หลังจากมรณะกรรมของพระสังฆราชฌอง บัปติสต์ ปัลเลอกัวส์ เมื่อวันที่ 18 มิถุนายน พ.ศ. 2405 จอกกาลิกส์ชิ้นนี้ก็ได้ถูกเก็บรักษาไว้ที่หอจดหมายเหตุ อัครสังฆมณฑลกรุงเทพฯ จนกระทั่งในวันที่ 21 พฤศจิกายน พ.ศ. 2562 ได้ถูกนำออกมาประกอบพิธีมิสซาบูชาขอบพระคุณอีกครั้งในโอกาสที่สมเด็จพระสันตะปาปาฟรังซิสเสด็จเยือนประเทศไทย ณ สนามศุภชลาศัย สนามกีฬาแห่งชาติ และในวันที่ 22 พฤศจิกายน พ.ศ. 2562  ณ อาสนวิหารอัสสัมชัญ บางรัก 

 ประวัติ 
จอกกาลิกส์ใบนี้ เป็นสมบัติส่วนตัวของพระสังฆราชฌอง บัปติสต์ ปัลเลอกัวส์ ผู้แทนของสมเด็จพระสันตะปาปาประจำมิสซังสยามระหว่างปี พ.ศ. 2384 - พ.ศ. 2405 ผลิตขึ้นในประเทศฝรั่งเศสในราวคริสตศักราช 1846 หรือ ปี พ.ศ. 2389 ซึ่งตรงกับรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 โดยช่างผู้ผลิตจอกกาลิกส์นี้มีชื่อว่า Joseph Philippe Adolphe DEJEAN ซึ่งเป็นช่างเครื่องเงินเลื่องชื่อคนหนึ่งในสมัยของจักรพรรดินโปเลียนที่ 3 ของประเทศฝรั่งเศส

Joseph Philippe Adolphe DEJEAN ได้เปิดร้านสำหรับผลิตเครื่องเงินที่ถนน Notre Dame ใจกลางกรุงปารีส ช่างผู้นี้ได้ผลิตผลงานถึงราวคริสตศักราช 1865 ก่อนที่ร้านเครื่องเงินนี้จะเปลี่ยนเจ้าของไปหลังจาก DEJEAN เสียชีวิต ผลงานหลายชิ้นที่ถูกทำขึ้นโดย DEJEAN ปัจจุบันถูกเก็บรักษาไว้ที่พิพิธภัณฑ์ต่าง ๆ โดยเฉพาะอาสนวิหารสำคัญ ๆ ของประเทศฝรั่งเศส

 ศิลปะ 
จอกกาลิกส์ของพระสังฆราชฌอง บัปติสต์ ปัลเลอกัวส์ใบนี้ ได้ถูกออกแบบด้วยศิลปะยุคบารอก จากด้านบนจะปรากฏรูปนักบุญยอแซฟโอบอุ้มพระกุมารแนบกาย รูปที่สองคือพระนางมารีย์พรหมจารีมีพระจิตเจ้าในรูปลักษณ์ของนกพิราบประทับอยู่กลางพระอุระของพระนาง รูปที่สามคือรูปนักบุญยอห์น อัครสาวก โดยทั้งสามรูปถูกล้อมรอบด้วยเถาองุ่น และคั่นกลางแต่ละรูปด้วยดอกลิลลี่สีน้ำเงิน

ในส่วนด้ามจับประดับด้วยลวดลายของทูตสวรรค์เครูบิม 6 องค์ เรื่อยลงมาจนถึงฐาน ประกอบไปด้วยสัญลักษณ์ทางศาสนาคือ รูปพระเยซูเจ้าทรงถูกตรึงบนไม้กางเขน รูปลูกแกะของพระเจ้าหมอบอยู่บนหนังสือวิวรณ์ และรูปแม่นกแพลิแกนกำลังจิกเนื้อตัวเองเพื่อให้ลูกนกได้ดื่มเลือด ซึ่งทั้งสามรูปนี้สื่อถึงการเสียสละของพระเยซูเจ้าซึ่งนำไปสู่การไถ่กู้มนุษยชาติและศีลมหาสนิท สุดท้ายในบริเวณฐานประดับด้วยทูตสวรรค์สามองค์กำลังอยู่ในอิริยาบถของการภาวนาที่แตกต่างกัน

 วัสดุ 
ในส่วนของวัสดุที่ผลิตจอกกาลิกส์นี้ ทำขึ้นจากเงินตลอดทั้งใบ ส่วนสีทองนั้นทำขึ้นด้วยกรรมวิธีเคลือบเงินโดยใช้ปรอทละลายทองคำทำให้เป็นของเหลว แล้วทาลงบนถ้วยเงินที่ต้องการจะเคลือบ จากนั้นไล่ปรอทออกโดยใช้ความร้อนเรียกว่า กะไหล่ทอง จะมีเพียงบางตำแหน่งเท่านั้นที่ยังคงสีเงินไว้ เพื่อให้เห็นถึงความโดดเด่นของชิ้นงาน ปัจจุบันถูกเก็บรักษาไว้ที่ หอจดหมายเหตุ อัครสังฆมณฑลกรุงเทพฯ
# มาตีเยอ เกเรกู
มาตีเยอ เกเรกู  เป็นนักการเมืองชาวเบนินซึ่งดำรงตำแหน่งประธานาธิบดีเบนินตั้งแต่ปี ค.ศ. 1972 ถึง ค.ศ. 1991 และอีกครั้งในปี ค.ศ. 1996 ถึง ค.ศ. 2006
# โตตโกมโลช
โตตโกมโลช  เป็นเมืองที่ตั้งอยู่ในแถบที่ราบฮังการี ทางตะวันออกเฉียงใต้ของประเทศฮังกรี อยู่ในเขตโอโรชฮาซอhttps://en.wikipedia.org/wiki/Orosh%C3%A1za_District เทศมณฑลเบเกช

 ความหมายของชื่อเมือง 
 หมายถึง "(สถานที่) ที่มีต้นดอกฮ็อป" ในภาษาฮังการี ขณะที่คำนำหน้า  หมายถึง ชาวสโลวัก ในภาษาฮังการีเก่า ดอกฮ็อปยังสามารถพบได้ในตราประจำเมืองโตตโกมโลช รวมกันแล้วหมายถึง เมืองของชาวสโลวักที่มีต้นดอกฮ็อปKároly Kocsis (DSc, University of Miskolc) – Zsolt Bottlik (PhD, Budapest University) – Patrik Tátrai: Etnikai térfolyamatok a Kárpát-medence határon túli régióiban, Magyar Tudományos Akadémia (Hungarian Academy of Sciences) – Földrajtudományi Kutatóintézet (Academy of Geographical Studies); Budapest; 2006.; ISBN 963-9545-10-4, CD Atlas

 ประวัติศาสตร์ 
มีการค้นพบหลักฐานทางโบราณคดีในโตตโกมโลชจากช่วงเวลาแห่งการพิชิตของเผ่าฮังการี (Hungarian conquest of the Carpathian Basin; ค.ศ. 895–907) โตตโกมโลชเคยมีการตั้งรกรากและเป็นที่อยู่อาศัยของผู้คนหลากหลายเผ่าหลายชนชาติ นักโบราณคดีพบร่องรอยของหมู่บ้านสมัยกษัตริย์อาร์ปาดในยุคนั้น สมัยนี้มีการสร้างโบสถ์ Nagykopancs ขึ้นในโตตโกมโลช เป็นสถาปัตยกรรมแบบโรมันMaráz Borbála 1974: Chronologische Probleme der Spätlatènezeit in der Südtiefebene (Südost-Ungarn). JPMÉ XIX, 113; Banner János 1928: La Tène sírok Tótkomlóson. Dolgozatok V.

หมู่บ้านในยุคกลางถูกทำลายเนื่องจากสงครามออตโตมัน (ค.ศ. 1541–1699) ประชากรชาวฮังการีพื้นเมืองหนีออกจากพื้นที่ หมู่บ้านได้รับการสร้างขึ้นใหม่หลังจากปี ค.ศ. 1715 โดยผู้ตั้งถิ่นฐานชาวสโลวาเกีย ทำให้ชาวสโลวาเกียกลายเป็นชนกลุ่มใหญ่ของเมือง หลังจากนั้นชาวฮังการีกลับกลายเป็นประชากรส่วนใหญ่ หลังการแลกเปลี่ยนประชากรของเชโกสโลวาเกีย-ฮังการีhttps://hu.wikipedia.org/wiki/Csehszlov%C3%A1k%E2%80%93magyar_lakoss%C3%A1gcsere
# อับดุลลา ยามีน
อับดุลลา ยามีน อับดุล กายูม  เป็นนักการเมืองมัลดีฟส์ซึ่งเป็นประธานาธิบดีคนที่ 6 ของมัลดีฟส์ตั้งแต่ปี ค.ศ. 2013 ถึง ค.ศ. 2018
หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีมัลดีฟส์
# เทศบาลเมืองควนลัง
ควนลัง เป็นเทศบาลเมืองซึ่งมีอาณาเขตครอบคลุมพื้นที่ตำบลควนลังในอำเภอหาดใหญ่ จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครหาดใหญ่ เพราะตั้งอยู่ทางทิศตะวันตกของเทศบาลนครหาดใหญ่โดยมีเพียงคลองอู่ตะเภากั้น เดิมมีฐานะเป็นองค์การบริหารส่วนตำบล ต่อมาได้ยกฐานะเป็นเทศบาลตำบลใน พ.ศ. 2546 แล้วจึงยกฐานะขึ้นเป็นเทศบาลเมืองใน พ.ศ. 2550 ปัจจุบันในเขตเทศบาลมีประชากร 52,018 คน

ภูมิประเทศมีลักษณะเป็นที่ราบสูงบริเวณทางด้านทิศใต้และค่อย ๆ ลาดต่ำไปทางทิศเหนือ มีคลองที่สำคัญได้แก่ คลองวาด คลองต่ำ คลองนนท์ และคลองสอ ประชากรส่วนใหญ่ประกอบอาชีพเกษตรกรรมและปศุสัตว์ การศึกษามีโรงเรียนทั้งหมด 8 แห่ง ศาสนสถานมีวัดและมัสยิดอย่างละ 6 แห่ง การขนส่งมีถนนเพชรเกษม และทางหลวงจังหวัดหมายเลข 4135 ซึ่งเป็นเส้นทางไปสู่ท่าอากาศยานหาดใหญ่
# ดาดราและนครหเวลี และดามันและดีอู
ดาดราและนครหเวลี และดามันและดีอู (Dadra and Nagar Haveli and Daman and Diu) คือ หนึ่งในดินแดนสหภาพของประเทศอินเดียhttp://egazette.nic.in/WriteReadData/2019/214565.pdf จัดตั้งขึ้นจากการควบรวมสองดินแดนสหภาพเดิม ได้แก่ ดาดราและนครหเวลี และดามันและดีอู เมื่อวันที่ 26 มกราคม พ.ศ. 2563http://164.100.47.4/BillsTexts/LSBillTexts/Asintroduced/366_2019_LS_Eng.pdf ประกอบด้วย 4 พื้นที่ที่แยกต่างหากจากกันทางภูมิศาสตร์ (ดาดรา, นครหเวลี, ดามัน และเกาะดีอู) ซึ่งเคยเป็นดินแดนอาณานิคมของโปรตุเกส
# เทศบาลเมืองคอหงส์
คอหงส์ เป็นเทศบาลเมืองซึ่งมีอาณาเขตครอบคลุมพื้นที่ตำบลคอหงส์ในอำเภอหาดใหญ่ จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครหาดใหญ่ เพราะตั้งอยู่ทางทิศตะวันออกเทศบาลนครหาดใหญ่ เดิมมีฐานะเป็นเทศบาลตำบล แล้วจึงยกฐานะขึ้นเป็นเทศบาลเมืองใน พ.ศ. 2550 ปัจจุบันในเขตเทศบาลมีประชากร 46,441 คน

สภาพภูมิประเทศเป็นที่ราบเชิงเขาคอหงส์ลาดลงไปสู่คลองอู่ตะเภา ดินเป็นดินลูกรัง ดินร่วนปนทราย และดินเหนียว ประชากรส่วนใหญ่นับถือศาสนาพุทธประวัติเทศบาลเมืองคอหงส์ เทศบาลเมืองคอหงส์เป็นที่ตั้งของพระพุทธมงคลมหาราช ซึ่งประดิษฐานบนเขาคอหงส์พระพุทธมงคลมหาราช พระประจำเมืองหาดใหญ่ และเป็นที่ตั้งของมหาวิทยาลัยสงขลานครินทร์ วิทยาเขตหาดใหญ่
# ซัวโอมิ โกเป/-31
ซัวโอมิ โกเป/-31('''''Suomi-konepistooli''''' หรือ "Finland-submachine gun", literally: "Finland Machine-pistol") เป็นปืนกลมือ(SMG)ที่ถูกออกแบบโดยฟินแลนด์ที่ถูกใช้งานเป็นส่วนใหญ่ในช่วงสงครามโลกครั้งที่สอง มันเป็นทายาทของปืนต้นแบบ เอ็ม-22 และปืนโกเป/-26 รุ่นที่ถูกผลิตขึ้น ซึ่งได้ถูกเปิดเผยต่อสาธารณะในปี ค.ศ. 1925 Suomi-konepistooli/-31 มักจะย่อเป็นคำว่า ซัวโอมิ โกเป
# ไอริชคัพ
แชลเลนจ์คัพสมาคมฟุตบอลไอริช หรือ ไอริชคัพ (ชื่อตามผู้สนับสนุน: แซดเลอส์พีกกีไบลเดอร์ไอริชคัพ) เป็นการแข่งขันฟุตบอลถ้วยแบบแพ้คัดออกในไอร์แลนด์เหนือ โดยจัดขึ้นครั้งแรกใน ค.ศ. 1881 เป็นฟุตบอลถ้วยแห่งชาติที่เก่าแก่เป็นอันดับที่สี่ของโลก โดยไอริชคัพเคยเป็นถ้วยแห่งชาติของไอร์แลนด์ทั้งเกาะ ก่อนที่จะมีการแยกออกของสมาคมฟุตบอลไอริชใน ค.ศ. 1921

นับตั้งแต่เดือนธันวาคม ค.ศ. 2019 แซดเลอส์พีกกีไบลเดอร์เลเกอร์ ได้เข้ามาเป็นผู้สนับสนุนของฟุตบอลถ้วยนี้ ผู้สนับสนุนก่อนหน้านี้ได้แก่ เนชันไวด์บิลดิงโซไซตี, เบสไอร์แลนด์, เจเจบีสปอร์ต และเทนเนนต์เลเกอร์ ในฤดูกาล 2018–19 มีสโมสรเข้าร่วมแข่งขัน 126 สโมสร

ครูแซเดส์ คือสโมสรชนะเลิศล่าสุด โดยเอาชนะแบลลินามัลลาร์ดจากลีกระดับสองไปได้ 3–0 ในนัดชิงชนะเลิศปี 2019 ทำให้สโมสรชนะเลิศถ้วยนี้เป็นสมัยที่ 4 และเป็นสมัยแรกในรอบ 10 ปีนับตั้งแต่ปี 2009
# นอร์เทิร์นไอร์แลนด์ฟุตบอลลีกคัพ
นอร์เทิร์นไอร์แลนด์ฟุตบอลลีกคัพ (ชื่อตามผู้สนับสนุน: เบ็ตมักลีนลีกคัพ) หรือ ไอริชลีกคัพBBCNewsletter เป็นการแข่งขันฟุตบอลถ้วยแบบแพ้คัดออกในไอร์แลนด์เหนือ โดยเปิดให้สโมสรที่เป็นสมาชิกนอร์เทิร์นไอร์แลนด์ฟุตบอลลีกทั้งหมด 36 สโมสรเข้าร่วมแข่งขัน ไอริชลีกคัพเป็นการแข่งขันฟุตบอลที่มีความสำคัญเป็นอันดับที่สามของประเทศ รองจากเอ็นไอเอฟแอล พรีเมียร์ชิป และไอริชคัพ โดยลีกคัพมีความแตกต่างจากไอริชคัพตรงที่ไม่มีโควตาสำหรับเข้าร่วมแข่งขันยูฟ่ายูโรปาลีก ถ้วยลีกคัพนี้ดำเนินการโดยนอร์เทิร์นไอร์แลนด์ฟุตบอลลีก ซึ่งทำให้ถ้วยลีกคัพนี้มีชื่อว่า นอร์เทิร์นไอร์แลนด์ฟุตบอลลีกคัพ

นับตั้งแต่ฤดูกาล 2017–18 มักลีนบุ๊กเมเกอส์ได้เข้ามาเป็นผู้สนับสนุนลีกคัพNI Football League ผู้สนับสนุนก่อนหน้านี้ ได้แก่ เจบีอี (ฤดูกาล 2015–16), แวสพ์โซลูชัน (ฤดูกาล 2013–14 และ 2014–15), เอิร์นบรู (ฤดูกาล 2011–12 และ 2012–13),Irn Bru unveiled as new League Cup sponsor โคออเปอเรทิฟอินชัวแรนซ์ (ฤดูกาล 2001–02 ถึง 2010–11), โคคา-โคล่า (ฤดูกาล 1998–99 ถึง 2000–01), วิลกินซันซอร์ด (ฤดูกาล 1991–92 ถึง 1997–98) และโรดเฟร์รีเฟรจต์ (ฤดูกาล 1986–87 ถึง 1990–91)

โคลเรน คือสโมสรชนะเลิศปัจจุบัน หลังจากที่เอาชนะครูแซเดอส์ไปได้ 2–1 ในนัดชิงปี 2020 ทำให้สโมสรชนะเลิศถ้วยลีกคัพนี้เป็นสมัยที่สอง ต่อจากสมัยแรกใน ค.ศ. 1987
# สโมสรฟุตบอลลินฟีลด์
สโมสรฟุตบอลลินฟีลด์ เป็นสโมสรฟุตบอลกึ่งอาชีพตั้งอยู่ที่เบลฟาสต์ในไอร์แลนด์เหนือ ปัจจุบันแข่งขันในเอ็นไอเอฟแอล พรีเมียร์ชิป ซึ่งเป็นลีกสูงสุดของระบบลีกฟุตบอลไอร์แลนด์เหนือ สโมสรก่อตั้งใน ค.ศ. 1886 ในชื่อ สโมสรกีฬาลินฟีลด์ ต่อมาใน ค.ศ. 1905 ได้ย้ายสนามเหย้าไปที่วินด์ซอร์พาร์ก ซึ่งเป็นสนามเหย้าของทีมชาตินอร์เทิร์นไอร์แลนด์ด้วย ตราสัญลักษณ์ของสโมสรเป็นรูปปราสาทวินด์ซอร์ ซึ่งเป็นชื่อเดียวกันกับสนามเหย้า ลินฟีลด์มีสโมสรคู่ปรับคือ เกลนตอรัน ซึ่งการพบกันของทั้งคู่ถูกเรียกว่า บิ๊กทูดาร์บี ผู้ชมในเกมเหย้าโดยเฉลี่ยอยู่ 2,500 คนhttp://www.european-football-statistics.co.uk/attn/avenir.htm ซึ่งมากที่สุดในลีก

ในปัจจุบัน สโมสรมีผู้จัดการทีมคือ เดวิด ฮีลีย์ ซึ่งเป็นผู้ครองสถิติทำประตูมากที่สุดทั้งในลีกเอ็นไอและทีมชาตินอร์เทิร์นไอร์แลนด์ เขาเข้ารับตำแหน่งนี้ในวันที่ 14 ตุลาคม ค.ศ. 2015 ต่อจาก แวร์เรน ฟีนีย์ ซึ่งลาออกและไปรับหน้าที่เป็นผู้ช่วยผู้ฝึกสอนของนิวพอร์ตเคาน์ตี

ลินฟีลด์เป็นสโมสรที่ครองสถิติชนะเลิศรางวัลมากที่สุดในประเทศ พวกเขาเป็น 1 ใน 8 สมาชิกผู้ร่วมก่อตั้งลีกใน ค.ศ. 1890 และชนะเลิศในลีกตั้งแต่ฤดูกาลแรกที่ได้ลงเล่น นอกจากนี้ พวกเขายังเป็น 1 ใน 3 สโมสร ร่วมกับเกลนตอรันและคลิฟตันวิลล์ ที่ไม่เคยตกชั้นจากลีกสูงสุดเลย ลินฟีลด์ชนะเลิศในลีก 53 สมัย มากกว่าจำนวนสมัยของสโมสรอื่น ๆ รวมกันถึงสองเท่า นอกจากนี้ ยังครองสถิติชนะเลิศในลีกเป็นจำนวนมากที่สุดเป็นอันดับที่สองของโลก รองจากเรนเจอส์ในสกอตแลนด์

ใน ค.ศ. 1922 ลินฟีลด์ชนะเลิศรางวัลถึง 7 รายการในฤดูกาลเดียว และใน ค.ศ. 2006 ก็ชนะเลิศรางวัล 4 รายการในฤดูกาลเดียวเช่นกัน พวกเขาชนะเลิศเทรเบิลแชมป์สามครั้ง และชนะเลิศดับเบิลแชมป์ในประเทศ 24 ครั้ง ซึ่งมากที่สุดในโลก สโมสรครองสถิติชนะเลิศไอริชคัพมากที่สุดที่ 43 สมัย และชนะเลิศลีกคัพมากที่สุดที่ 10 สมัย ส่วนผลงานที่ดีสุดของสโมสรในการแข่งขันระดับทวีปคือเข้าถึงรอบก่อนรองชนะเลิศในยูโรเปียนคัพฤดูกาล 1966–67
# เทศมณฑลแอนทริม
แอนทริม  เป็นหนึ่งในหกเทศมณฑลของไอร์แลนด์เหนือ ตั้งชื่อตามเมืองแอนทริมPostal Towns/Bailte Poist , Northern Ireland Place-name Project. Queen's University Belfast. Retrieved 8 March 2012. ตั้งอยู่ทางทิศตะวันออกเฉียงเหนือของทะเลสาบล็อกเน เทศมณฑลมีพื้นที่ 3,046 ตารางกิโลเมตร (1,176 ตารางไมล์) และมีประชากรประมาณ 618,000 คน ความหนาแน่นประชากรอยู่ที่ 203 คนต่อตารางกิโลเมตร หรือ 526 คนต่อตารางไมล์Divide the population of County Antrim (618,108) by the area (3046 km2) แอนทริมยังเป็นหนึ่งใน 32 เทศมณฑลดั้งเดิมของไอร์แลนด์

จากการสำมะโนประชากรใน ค.ศ. 2001 พบว่า แอนทริมเป็นเพียงหนึ่งในสองเทศมณฑลของไอร์แลนด์ที่ประชากรมีภูมิหลังจากนิกายโปรเตสแตนต์ อีกแห่งหนึ่งคือเทศมณฑลดาวน์ทางภาคใต้
# กรดไฮยาลูรอนิก
กรดไฮยาลูรอน หรือ กรดไฮยาลูรอนิก (; ตัวย่อ HA; คู่เบส ไฮยาลูรอเนต; hyaluronate) หรือ ไฮยาลูรอแนน (hyaluronan) เป็นสารไกลโคสะมิโนไกลแคน (glycosaminoglycan) ที่ไม่มีหมู่ซัลเฟต (nonsuphated) และเป็นประจุลบ พบกระจายอยู่ทั่วไปในเนื้อเยื่อเกี่ยวพัน, เนื้อเยื่อบุผิว และ เนื้อเยื่อประสาท (neural tissue) กรดไฮยาลูรอนแตกต่างจากไกลโคสะมิโนไกลแคนอื่น ๆ ตรงที่ไม่มีหมู่ซัลเฟต (nonsulphated), ก่อตัวขึ้นในเยื่อหุ้มเซลล์แทนที่กอลจิแอพพาราตัส และอาจมีขนาดที่ใหญ่มาก ค่า HA ในไขข้อ (synovial HA) ของมนุษย์อยู่ที่ประมาณ 7 ล้าน Da ต่อโมเลกุล หรือคิดเป็นไดแซคคาไรด์มอนอเมอร์กว่า 20,000 มอนอเมอร์ ขณะที่บางแหล่งอ้างอิงระบุค่า 3–4 ล้านดาลตัน นอกจากนี้ HA ยังเป็นองค์ประกอบหลักของเมตริกซ์นอกเซลล์ และมีส่วนช่วยอย่างมากในการขยาย (proloferation) และการเคลื่อนที่ (migration) ของเซลล์ และอาจมีส่วนเกี่ยวข้องกับการเกิดเนื้องอกที่อันตรายถึงชีวิต

โดยเฉลี่ย มนุษย์ที่มีมวล 70 กิโลกรัมจะมีไฮยาลูรอแนนอยู่ 15 กรัมโดยประมาณ หนึ่งในสามของจำนวนนี้จะหายไปหรือเปลี่ยนสภาพทุก ๆ วัน (ผ่านการสลาย - degraded หรือใช้ในการสังเคราะห์ - synthesis) HA ถือเป็นองค์ประกอบสำคัญของแคปซูลเคลือบเซลล์ของสเตรปโตคอกคัสกลุ่ม A (group A streptococcus) และเชื่อว่ามีส่วนสำคัญในการก่อศักยภาพก่อโรค (virulence)
# เทศมณฑลดาวน์
ดาวน์  เป็นหนึ่งในหกเทศมณฑลของไอร์แลนด์เหนือ ตั้งอยู่ทางทิศตะวันออกเฉียงเหนือของเกาะไอร์แลนด์Taylor, Isaac. Names and Their Histories. Rivingtons, 1898. p.111Lewis, Samuel. A Topographical Dictionary of Ireland (1837); "The See of Down". มีพื้นที่ 2,448 กิโลเมตร (945 ตารางไมล์) และมีประชากร 531,665 คน เทศมณฑลดาวน์ตั้งอยู่ในจังหวัดอัลสเตอร์ โดยเป็น 1 ใน 32 เทศมณฑลดั้งเดิมของไอร์แลนด์ ดาวน์มีอาณาเขตติดต่อกับเทศมณฑลแอนทริมทางทิศเหนือ ติดกับทะเลไอริชทางทิศตะวันออก ติดกับเทศมณฑลอาร์มาทางทิศตะวันตก และติดกับเทศมณฑลเลาท์โดยมีแคร์ลิงฟอร์ดลอจกั้น

เมืองที่ใหญ่ที่สุดในเทศมณฑลดาวน์คือแบงเกอร์ ตั้งอยู่บนชายฝั่งทางตะวันออกเฉียงเหนือ เมืองใหญ่อื่น ๆ ตั้งอยู่ตามขอบของเทศมณฑล เช่น นิวรี ตั้งอยู่บนขอบฝั่งตะวันตกติดกับเทศมณฑลอาร์มา ในขณะที่ลิสเบิร์นและเบลฟาสต์ตั้งอยู่บนของฝั่งเหนือติดกับเทศมณฑลแอนทริม ดาวน์เป็นตั้งของจุดใต้สุดของไอร์แลนด์เหนืออย่างแครนฟีลด์ และเป็นที่ตั้งของจุดตะวันออกสุดของทั้งเกาะไอร์แลนด์อย่างเบอร์

ในเดือนมีนาคม ค.ศ. 2018 นิตยสาร เดอะซันเดย์ไทม์ ได้ตีพิมพ์รายชื่อสถานที่ที่น่าไปอาศัยในบริเตน โดยในรายชื่อ มีสถานที่ห้าแห่งที่ตั้งอยู่ในไอร์แลนด์เหนือ และมีสามแห่งที่ตั้งอยู่ในเทศมณฑลดาวน์ ได้แก่ ฮอลลีวูด, นิวคาสเซิล และสแตรงฟอร์ดhttps://www.irishpost.com/life-style/five-places-in-northern-ireland-included-in-best-places-to-live-in-britain-list-151651
# อีบราฮิม โมฮัมเหม็ด โซลีห์
อีบราฮิม โมฮัมเหม็ด โซลีห์  เป็นนักการเมืองมัลดีฟส์ซึ่งเป็นประธานาธิบดีของมัลดีฟส์ตั้งแต่ ค.ศ. 2018 ถึง ค.ศ. 2023
# ประเทศแอนทีกาและบาร์บิวดาในโอลิมปิกเยาวชนฤดูร้อน 2018
ประเทศแอนทีกาและบาร์บิวดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแอนทีกาและบาร์บิวดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศแอนทีกาและบาร์บิวดาไม่ได้รับเหรียญรางวัลใด ๆ

 กรีฑา 

ผลการแข่งขันดังนี้ :
ลู่
นักกีฬารายการStage 1Stage 2อันดับ Soniya Jones  Women's 100m  12.48  12.14  19

ลาน
นักกีฬารายการStage 1Stage 2อันดับ Dahlia Barnes  Women's Long Jump  4.97  5.28  13
# สนธิสัญญาทรียานง
thumb|300px|ภาพยนตร์: การกล่าวปราศรัยอย่างสันติของเบ-ลอ ลินแดร์ ต่อนายทหาร และการประกาศปลดอาวุธตนเองของฮังการีเมื่อวันที่ 2 พฤศจิกายน ค.ศ. 1918
thumb|300px|ภาพยนตร์ข่าวเกี่ยวกับการลงนามสนธิสัญญาทรียานง ค.ศ. 1920
thumb|300px|สถิติประชากรของดินแดนฮังการีใน ค.ศ. 1910
สนธิสัญญาทรียานง (; ;) บางครั้งมีการเรียกว่า คำสั่งสันติภาพทรียานง  หรือที่ในฮังการีเรียกว่า คำสั่งแห่งทรียานง  เป็นสนธิสัญญาที่จัดทำขึ้นในการประชุมสันติภาพปารีสและลงนาม ณ พระราชวังกร็องทรียานง ที่เมืองแวร์ซาย ประเทศฝรั่งเศส เมื่อวันที่ 4 มิถุนายน ค.ศ. 1920 ซึ่งถือเป็นการยุติสงครามโลกครั้งที่หนึ่งอย่างเป็นทางการ ระหว่างประเทศฝ่ายสัมพันธมิตรส่วนใหญ่ และราชอาณาจักรฮังการี นักการทูตฝ่ายฝรั่งเศสมีบทบาทสำคัญในการร่างสนธิสัญญา โดยมีจุดประสงค์เพื่อจัดตั้งพันธมิตรของฝรั่งเศสในรัฐที่ก่อตั้งขึ้นใหม่ สนธิสัญญาทรียานงควบคุมสถานะของราชอาณาจักรฮังการี และได้กำหนดพรมแดนโดยรวมของประเทศตามแนวสงบศึกที่สร้างขึ้นในเดือนพฤศจิกายน–ธันวาคม ค.ศ. 1918 ทั้งยังทำให้ฮังการีกลายเป็นประเทศที่ไม่มีทางออกสู่ทะเลที่มีพื้นที่  เป็นปริมาณเพียง 28% ของพื้นที่เดิมของราชอาณาจักรฮังการีก่อนสงคราม ซึ่งเคยมีพื้นที่อยู่  ราชอาณาจักรที่ถูกแบ่งแยกนี้มีประชากรเพียง 7.6 ล้านคน คิดเป็น 36% ของจำนวนประชากรในฮังการีก่อนสงครามโลกครั้งที่หนึ่ง ที่มีประชากรอยู่ 20.9 ล้านคน แม้ว่าพื้นที่ที่จัดสรรให้กับประเทศเพื่อนบ้านส่วนใหญ่แล้ว ประชากรจะไม่ใช่ชาวฮังการี แต่ในชาวฮังการีราว 3.3 ล้านคน (31%) ถูกทอดทิ้งอยู่นอกเขตแดนของฮังการีและกลายเป็นชนกลุ่มน้อย นอกจากนี้ สนธิสัญญายังได้จำกัดขนาดกองทัพฮังการีไว้ที่ 35,000 นาย และยุติบทบาทของกองทัพเรือออสเตรีย-ฮังการีลง ซึ่งการตัดสินใจและผลลัพธ์ภายหลังเหล่านี้เป็นสาเหตุของความขุ่นเคืองอย่างสุดซึ้งในฮังการีตั้งแต่นั้นมา

ประเทศผู้ได้รับผลประโยชน์หลัก ได้แก่ ราชอาณาจักรโรมาเนีย, สาธารณรัฐเชโกสโลวัก, ราชอาณาจักรแห่งชาวเซิร์บ โครแอต และสโลวีน (ยูโกสลาเวียในภายหลัง), และสาธารณรัฐออสเตรีย หนึ่งในองค์ประกอบหลักของสนธิสัญญาฉบับนี้ คือ เรื่องแนวคิด "การกำหนดการปกครองด้วยตนเองของประชากร" ซึ่งเป็นความพยายามที่จะทำให้คนที่ไม่ใช่ชาวฮังการี มีรัฐชาติและความเป็นอิสรภาพของตนเอง อีกทั้งฮังการียังต้องจ่ายค่าปฏิกรรมสงครามให้แก่ประเทศเพื่อนบ้านด้วย สนธิสัญญาดังกล่าวมีฝ่ายสัมพันธมิตรเป็นผู้กำหนดมากกว่าการเจรจาร่วมกับฮังการี และฮังการีก็ไม่มีทางเลือกอันใด นอกเสียจากยอมรับเงื่อนไขสนธิสัญญา คณะผู้แทนฮังการีได้ลงนามในสนธิสัญญาทรียานง (พร้อมกับการเขียนประท้วงสนธิสัญญาแนบร่วม) และไม่นานหลังจากการลงนาม ความโกลาหลเพื่อการแก้ไขสนธิสัญญาจึงเริ่มต้นทันที

สำหรับพรมแดนของฮังการีในปัจจุบัน ส่วนใหญ่เหมือนกับพรมแดนที่กำหนดไว้ในสนธิสัญญาทรียานง แต่มีการปรับเปลี่ยนเล็กน้อยระหว่างพรมแดนฮังการี-ออสเตรีย ใน ค.ศ. 1924 และการโอนย้ายหมู่บ้านสามแห่งไปยังเชโกสโลวาเกียใน ค.ศ. 1947

ภายหลังสงครามโลกครั้งที่หนึ่ง แม้จะมีแนวคิด "การกำหนดการปกครองด้วยตนเองของประชากร" โดยฝ่ายสัมพันธมิตร แต่ก็อนุญาตให้มีการลงประชามติเพียงครั้งเดียวเท่านั้น (ภายหลังรู้จักกันในชื่อการลงประชามติโชโปรน) เพื่อยุติพรมแดนที่มีข้อพิพาทบนดินแดนเดิมของราชอาณาจักรฮังการี ซึ่งเป็นการพิพาทดินแดนขนาดเล็กระหว่างสาธารณรัฐออสเตรียที่ 1 และราชอาณาจักรฮังการี เนื่องจากเมื่อไม่กี่เดือนก่อนหน้านี้ กองกำลัง Rongyos Gárda กระทำการโจมตีอย่างต่อเนื่อง เพื่อขับไล่กองกำลังออสเตรียที่เข้ามาในพื้นที่ ระหว่างการลงประชามติเมื่อปลาย ค.ศ. 1921 หน่วยคะแนนเสียงได้รับการดูแลจากเจ้าหน้าที่กองทัพอังกฤษ ฝรั่งเศส และอิตาลีของฝ่ายสัมพันธมิตร

 หมายเหตุ
# ประเทศเบลีซในโอลิมปิกเยาวชนฤดูร้อน 2018
ประเทศเบลีซ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเบลีซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศเบลีซไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวมAthletics (track and field) 0 1 1Table tennis 1 0 1 รวม 1  1 2
# ประเทศบาฮามาสในโอลิมปิกเยาวชนฤดูร้อน 2018
ประเทศบาฮามาส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติบาฮามาสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 2 ชนิดกีฬา ผลการแข่งขันครั้งนี้ประเทศบาฮามาสไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม   4  1  5   1  1  2 รวม  5  2  7